# Башҡортостан Республикаһы наградалары

Башҡортостан Республикаһының дәүләт наградалары — юғары һөнәри оҫталыҡтары һәм оҙаҡ йылдар дауымында фиҙакәр хеҙмәттәре өсөн кешеләрҙе дәүләт тарафынан дәртләндереү билдәһе. Башҡортостан Республикаһының дәүләт бүләктәре һәм маҡтаулы исемдәр мәнән бүләкләү тәртибе Башҡортостан Республикаһы Дәүләт Йыйылышы — Ҡоролтай тарафынан раҫланған.
Башҡортостан Республикаһының дәүләт бүләктәре менән бүләкләү һәм маҡтаулы исемдәр биреү хоҡуғы Башҡортостан Республикаһы Президентына бирелгән.
Башҡортостан Республикаһының дәүләт наградаларына өс орден, «Әсәлек даны» миҙалы, «Башҡортостан Республикаһында фиҙакәр хеҙмәте өсөн» отличие билдәһе, Башҡортостан Республикаһының (1984—95 БАССР‑ҙың, Башҡортостан Республикаһы Юғары Советы Президиумы) почёт грамотаһы, маҡтаулы исемдәре һәм республика премиялары инә.
Бүләктәр Башкортостан Республикаһы учреждениелары, ойошмалары һәм предприятиелары хеҙмәткәрҙәрен, хәрбиҙәрҙе, көс ведомстволары хеҙмәткәрҙәрен, шулай уҡ Рәсәй Федерацияһының башҡа граждандарын һәм сит дәүләт граждандарын Башҡортостан Республикаһы алдындағы ҡаҙаныштары өсөн дәртләндереү маҡсатына тәғәйенләнгән.

# Башҡортостан Республикаһы наградалары
## Наградалар исемлеге
### Ордендар

| Исеме | Раҫлау датаһы | Статусы | Һылтанмалар |
| «Башҡортостан Республикаһында күрһәткән хеҙмәттәре өсөн» ордены | 1998 йылдың 1 июне | «Башҡортостан Республикаһында күрһәткән хеҙмәттәре өсөн» ордены менән бүләкләнәләр: Башҡортостан Республикаһы алдында күрһәткән айырым бөйөк хеҙмәттәр өсөн; хеҙмәттә күрһәткән айырым бөйөк уңыштар өсөн; дәүләт һәм ижтимағи эшмәкәрлектә айырым бөйөк хеҙмәттәр өсөн; халыҡтар араһында тыныслыҡ, дуҫлыҡ һәм хеҙмәттәшлек нығытыуҙа айырым бөйөк хеҙмәттәр өсөн; тәртип һаҡлау һәм хәүефһеҙлек һаҡлау эшенә ҙур өлөш индергән өсөн. «Башҡортостан Республикаһында күрһәткән хеҙмәттәре өсөн» ордены менән бүләкләнеүгә Башҡортостан Республикаһының башҡа дәүләт наградаларына, Башҡортостан Республикаһының почётлы исемдәренә лайыҡ булғандар тәҡдим ителә. | http://ufa.regionz.ru/index.php?ds=23197 2014 йыл 4 март архивланған. |
| Халыҡтар дуҫлығы ордены (Башҡортостан) | 1998 йылдың 1 июне | Халыҡтар дуҫлығы ордены менән бүләкләнәләр: халыҡтар араһында дуҫлыҡ һәм хеҙмәттәшлек нығытыуға ҙур өлөш индергән өсөн; Башҡортостан Республикаһының иҡтисадын үҫтереүҙәге юғары ҡаҙаныштар өсөн; Башҡортостан Республикаһының дәүләт төҙөлөшөндә күрһәткән хеҙмәттәр өсөн; фәнде үҫтереүҙә һөҙөмтәле хеҙмәттәр өсөн. | Башҡортостан Республикаһы Дәүләт Йыйылышының 1998 йылдың 1 июнендәге ГС-401-се «Халыҡтар дуҫлығы ордены статусын раҫлау тураһында» тигән Ҡарары |
| Салауат Юлаев ордены | 1998 йылдың 1 июне | Салауат Юлаев ордены менән бүләкләнәләр: етештереү өлкәһендә юғары уңыштар өсөн; фән һәм фәнни-тикшеренеү өлкәһендә күрһәткән хеҙмәттәр өсөн; мәҙәниәт, сәнғәт, әҙәбиәт өлкәһендә юғары ижади ҡаҙаныштар өсөн; үҫеп килгән быуынды уҡытыу-тәрбиә эшендә уңыштар, йәштәрҙе патриотик тәрбиәләү эшендә, юғары квалификациялы кадрҙар әҙерләүҙә әүҙем ҡатнашҡан өсөн; һөҙөмтәле дәүләт һәм ижтимағи эшмәкәрлек өсөн; кешеләрҙең ғүмерен һаҡлаған, йәмәғәт тәртибен һаҡлауҙа, Башҡортостан Республикаһы алдында күрһәткән айырым юғары хеҙмәттәр өсөн. | http://ufa.regionz.ru/index.php?ds=23196 2015 йыл 17 февраль архивланған. |
| Ггенерал Шайморатов ордены | 19 декабрь 2019 йыл | Генерал Шайморатов ордены: йәмәғәт тәртибен һаҡлағанда; ғәҙәттән тыш хәлдәр ваҡытында кешеләрҙе ҡотҡарғанда; ғүмер өсөн хәүефле булған шарттарҙа хәрби, граждан йәки хеҙмәт бурысын үтәгәндә күрһәткән фиҙаҡәрлек һәм ҡаһарманлыҡ өсөн тапшырыла Генерал Шайморатов ордены күкрәктең һул яғына һәм СССР, Рәсәй Федерацияһы ордендары, Башҡортостан Республикаһының «Башҡортостан Республикаһы алдындағы ҡаҙаныштары өсөн», Дуҫлыҡ, Салауат Юлаев ордендары булғанда — уларҙан һуң тағыла. | БР Дәүләт Йыйылышы — Ҡоролтайҙың 2019 йылдың 19 декабрендәге ГС-782 һанлы «Генерал Шайморатов ордены статутын раҫлау тураһындағы» ҡарары --- Орден тасуирламаһы |
| Григорий Аксаков ордены | 19 декабрь 2019 йыл | Григорий Аксаков ордены һөҙөмтәле дәүләт, йәмәғәт һәм хәйриә эшмәкәрлеге өсөн тапшырыла. Григорий Аксаков ордены күкрәктең һул яғына һәм СССР, Рәсәй Федерацияһы ордендары, Башҡортостан Республикаһының «Башҡортостан Республикаһы алдындағы ҡаҙаныштары өсөн», Дуҫлыҡ, Салауат Юлаев, генерал Шайморатов ордендары булғанда — уларҙан һуң тағыла. | БР Дәүләт Йыйылышы — Ҡоролтайҙың 2019 йылдың 19 декабрендәге ГС-783 һанлы «Григорий Аксаков ордены статутын раҫлау тураһындағы» ҡарары --- Орден тасуирламаһы |

# Башҡортостан Республикаһы наградалары
## Наградалар исемлеге
### Миҙалдар

| Исеме | Раҫлау датаһы | Статусы | Һылтанмалар |
| «Әсәлек даны» миҙалы | 1998 йылдың 5 марты | «Әсәлек даны» миҙалы менән биш һәм унан да артығыраҡ бала табыусы һәм тәрбиәләүсе әсәйҙәр бүләкләнә. Бүләкләү кинйә балаға бер йәш тулғандан һуң ойошторола. Миҙал менән бүләкләгәндә шулай уҡ түбәндәге балалар иҫәпкә алына: әсәйҙең законда ҡаралған тәртиптә уллыҡҡа алынған балалары; Ватанды һаҡлағанда йәки хәрби хеҙмәттәге башҡа вазифаларҙы башҡарғанда, йә кеше ғүмерен, законлылыҡты һәм хоҡуҡ тәртибен һаҡлағанда гражданлыҡ бурысын үтәгәндә һәләк булған һәм хәбәрһеҙ юғалған, шулай уҡ күрһәтелгән ваҡиғаларҙа яраларҙан, контузиянан, ғәрипләнеү йәки ауырыу сәбәпле, йә хеҙмәттә алған ғәрипләнеү йәки профессиональ сирҙәрҙән һәләк булған балалары. | http://ufa.regionz.ru/index.php?ds=23917 2014 йыл 4 март архивланған. |
| «Ата-әсә ҡаһарманлығы» миҙалы | 21 ноябрь 2014 йыл | «Ата-әсә ҡаһарманлығы» миҙалы менән ғаилә ҡиммәттәрен һәм ғөрөф-ғәҙәттәрен һаҡлауға һәм нығытыуға һиҙелерлек өлөш индергән, сәләмәт тормош алып барған, ғаилә институтын нығытыуҙа һәм балалар тәрбиәләүҙә өлгө булып торған ата-әсәләргә, опекундарға, попечителдәргә тапшырыла: балалары Башҡортостан Республикаһына дан өҫтәгән, кешеләр ғүмерен, ҡануниәтте, тәртип һәм именлек һаҡлауҙа, хеҙмәт бурыстарын үтәгәндә батырлыҡ һәм ҡаһарманлыҡ күрһәткән йәки фәнни, ижади, спорт йәиһә башҡа йәмғиәт өсөн әһәмиәтле эшмәкәрлектәге ҡаҙаныштары булған балалар тәрбиәләгән ата-әсәләр, опекундар, попечителдәр бүләкләнә; өс йәки унан күберәк инвалид баланы ҡыҙлыҡҡа йәки уллыҡҡа алғандар; ете йәки унан да күберәк балиғ булмаған етем йәиһә ата-әсә ҡарауынан мәхрүм ҡалған баланы ғаилә тәрбиәһенә алған опекундар, попечителдәр (шул иҫәптән үгәй ата-әсәләр, патронат тәрбиәселәр); ете һәм унан күберәк бала тәрбиәләгән ата-әсәләр. Миҙал тапшырылғанда ата-әсәләргә (уллыҡҡа-ҡыҙлыҡҡа алғандарға, опекундарға, попечителдәргә) 100000 һум күләмендә премия бирелә. | Башҡортостан Республикаһы Башлығының 2014 йылдың 21 ноябрендәге УП-345 һанлы «Ата-әсә ҡаһарманлығы» миҙалы тураһында" Указы |
| Генерал Шайморатов миҙалы | Апрель 2023 йыл | Генерал Шайморатов миҙалы менән: йәмәғәт тәртибен һаҡлағанда; кешеләрҙе ғәҙәттән тыш хәлдәр ваҡытында ҡотҡарғанда; ғүмер өсөн хәүефле урындароҙа хәрби, гражданлыҡ йәки хеҙмәт бурысын үтәгәндә батырлыҡ һәм ҡаһарманлыҡ күрһәткән граждандар бүләкләнә. Ггенерал Шайморатов миҙалы менән бергә бер тапҡыр бирелә торған премия ла тапшырыла. | Генерал Шайморатов миҙалын булдырыу тураһында мәғлүмәт --- |
| «Хеҙмәт ҡаһарманлығы өсөн» миҙалы' | 9 июнь 2021 йыл | «Хеҙмәт ҡаһарманлығы өсөн» миҙалы менән: һөнәри оҫталығы; оҙаҡ йылдар фиҙаҡәр хеҙмәте; юғары хеҙмәт ҡаҙаныштары күрһәткән граждандар бүләкләнә. Миҙалды Башҡортостан Республикаһы Башлығы йәки уның ҡушыуы буйынса икенсе вазифалы кеше тантаналы шарттарҙа һәм халыҡ алдында тапшыра. Миҙал бүләкләнгән кешенең үҙенә танытма менән бергә тапшырыла. Миҙал тапшырыу протоколы Башҡортостан Республикаһы Башлығы Хакимиәтенә ебәрелә. Миҙал күкрәктең һул яғына, «Ата-әсә ҡаһарманлығы» миҙалынан һуң тағыла. | Башҡортостан Республикаһы Башлығының 2021 йылдың 9 июнендәге УГ-282 һанлы «Хеҙмәт ҡаһарманлыҡы» миҙалы тураһында" Указы |

# Башҡортостан Республикаһы наградалары
## Наградалар исемлеге
### Маҡтау ҡағыҙы

| Рәсеме | Исеме | Раҫлау датаһы | Статусы | Һылтанмалар |
| | Башҡортостан Республикаһының Маҡтау ҡағыҙы | 30 декабрь 2005 йыл | Башҡортостан Республикаһының Маҡтау ҡағыҙы:: Башҡортостан Республикаһының социаль-иҡтисади һәм мәҙәни үҫешенә фиҙаҡәр өлөш индергән; юғары һөнәри оҫталыҡ һәм күп йыллыҡ фиҙаҡәр хеҙмәт күрһәткән; республика алдында башҡа билдәле ҡаҙаныштары юулған кешеләргә бирелә. | Башҡортостан Республикаһының 2005 йылдың 30 декабрендәге «Башҡортостан Республикаһының дәүләт наградалары һәм маҡтаулы исемдәре тураһында» 271 һанлы Ҡануны |

# Башҡортостан Республикаһы наградалары
## Наградалар исемлеге
### Республика премиялары

| Исеме | Раҫлау датаһы | Статусы |
| Башҡортостан Республикаһының әҙәбиәт, сәнғәт һәм архитектура өлкәһендәге Салауат Юлаев исемендәге дәүләт премияһы | 1967 йылда БАССР премияһы итеп булдырыла, 1990 йылдан алып дәүләт премияһы. | Ике йылға бер тапҡыр Башҡортостан Республикаһының нәфис мәҙәниәтенә тос өлөш индергән иң талантлы әҙәбиәт, сәнғәт әҫәрҙәре һәм архитектура өлгөһө өсөн тапшырыла. |
| Башҡортостан Республикаһының балалар һәм үҫмерҙәр өсөн әҙәбиәт һәм сәнғәт өлкәһендәге Һәҙиә Дәүләтшина исемендәге дәүләт премияһы | 1991 йылда Бөтә Рәсәй китап һөйөүселәр йәмғиәтенең Башҡортостан бүлексәһе премияһы булараҡ ойошторола, 2005 ййылдан алып – дәүләт премияһы | Ике йылға бер тапҡыр әҙәбиәт һәм сәнғәт әҫәрҙәре аша үҫеп килеүсе быуынға рухи‑әхлаҡи һәм патриотик тәрбиә биреүгә тос өлөш индергән өсөн тапшырыла. |
| Әҙәбиәт, сәнғәт һәм архитектура өлкәһендә Шәйехзада Бабич исемендәге республика дәүләт йәштәр премияһы | 1995 йылда булдырылған. | Республиканың йәш архитекторҙары, композиторҙары, яҙыусылары, шағирҙарының йәмғиәт тарафынан танылыу яулаған иң талантлы юғары художестволы әҫәрҙәре, юғары профессиональ кимәлдә ҡуйылған сәхнә һәм концерт эшмәкәрлеге өсөн йырсыларға, цирк һәм эстрада артистарына, театр, кинотеатр һәм башҡа тамаша учреждениелары хеҙмкәрҙәренә, йәштәр бейеү, музыка һәм эстрада коллективтарына тапшырыла. 2010 йылға тиклем йылда, 2011 йылдан ике йылға бер тапҡыр бирелә. |
| Башҡортостан Республикаһының фән һәм техника өлкәһендә дәүләт премияһы | 1995 йылда булдырылған. | Ике йылға бер тапҡыр гуманитар, тәбиғи һәм техник фәндәрҙе үҫтереүгә тос өлөш индергән, алдынғы технологиялар, заманса материалдар, машиналар һәм приборҙар эшләп, производствоға индергән өсөн тапшырыла. |
| Фән һәм техника өлкәһендә республика дәүләт йәштәр премияһы | 2002 йылда булдырылған. | Ватан һәм донъя ҡаҙаныштары кимәленә тап килеп, Башҡортостан Республикаһының социаль‑иҡтисади һәм мәҙәни‑рухи үҫешенә булышлыҡ иткән гуманитар, тәбиғи һәм техник фәндәр үҫешенә тос өлөш индергән, яңы ресурстар һаҡлаусы һәм экологик яҡтан таҙа технологиялар, заманса материалдар, машиналар һәм приборҙар эшләп, производствоға индергән өсөн йыл һайын тапшырыла. |
| Башҡортостан Республикаһы Хөкүмәтенең Шәһит Хоҙайбирҙин исемендәге премияһы | БАССР Журналистар союзы премияһы итеп 1989 йылда булдырылған, 1996 йылдан башлап Башҡортостан Республикаһы Хөкүмәте премияһы. | Башҡортостан Республикаһы һәм Рәсәй Федерацияһы Журналистар союздары ағзаларына журналистика өлкәһендәге иң яҡшы хеҙмәттәре өсөн йыл һайын тапшырыла. |
| С. Т. Аксаков исемендәге әҙәбиәт премияһы | 1996 йылда Аксаков фонды, Рәсәй Федерацияһы һәм Башҡортостан Республикаһы яҙыусылар союзы берлектә Башҡортостан Республикаһы Президенты тарафынан булдырылған. | Өс йылға бер тапҡыр Рәсәй классик әҙәбиәтенең юғары художестволы һәм рухи‑әхлаҡи традицияларына тап килгән, тыуған ергә һәм уның халыҡтарына һөйөү идеалдарын раҫлаған, дөйөм Рәсәй кимәлендә танылыу яулаған әҫәрҙәре һәм йәмәғәт эшмәкәрлеге өсөн яҙыусыларға, публицистарға, әҙәби тәнҡитселәргә тапшырыла. |
| Продукция (тауарҙар һәм хеҙмәттәр) сифаты өлкәһендә Башҡортостан Республикаһы Башлығы премияһы | 2002 йылда булдырылған. | Тауар етештереү (хеҙмәт күрһәтеү) өлкәһендә сифатҡа юғары һөҙөмтәле идара итеү ысулдары индергән, продукцияның хәүефһеҙлеген һәм сифатын тәьмин иткән ойошмаларға йыл һайын тапшырыла. |
| “Юғары һөҙөмтәле инвестицион эшмәкәрлек өсөн” Башҡортостан Республикаһы Президенты премияһы | 2007 йылда булдырылған. | Республика биләмәләрендә өҫтөнлөклө инвестицион проекттарҙы уңышлы ғәмәлгә ашырған, юғары технологиялы, конкуренцияға һәләтле һәм юғары сифатлы продукция етештергән һәм хеҙмәт күрһәткән, шул иҫәптән инновацион ысулдар ҡулланған, ойошма‑инвесторҙарға йыл һайын тапшырыла. |
| Башҡортостан Республикаһының Михаил Нестеров исемендәге дәүләт премияһы | 2017 йылдың ноябрендә булдырылған. | Ике йылға бер тапҡыр һынлы сәнғәт һәм сәнғәт фәне өлкәһендәге ҡаҙаныштар өсөн тапшырыла. |

# Башҡортостан Республикаһы наградалары
## Наградалар исемлеге
### Маҡтаулы исемдәр

| Рәсеме | Исеме | Раҫлау \ Үҙгәртеү датаһы | Һылтанмалар |
| Халыҡ ||||
| | Башҡортостан Республикаһының халыҡ артисы, Башҡорт ССР-ының халыҡ артисы, Башҡорт АССР-ының халыҡ артисы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1939 йылдың 22 октябрендә рәсми индерелгән. | |
| | Башҡортостан Республикаһының халыҡ рәссамы, Башҡорт ССР-ының халыҡ рәссамы, Башҡорт АССР-ының халыҡ рәссамы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1954 йылдың 27 ноябрендә рәсми индерелгән. | |
| | Башҡорт АССР-ының халыҡ сәсәне | 1944 йылдың 14 апрелендә рәсми индерелгән, 1990 йылдың 9 февралендә бөтөрлгән. | |
| | Башҡортостан Республикаһының халыҡ табибы | 2008 йылдың 27 июнендә рәсми индерелгән. | |
| | Башҡортостан Республикаһының халыҡ уҡытыусыһы | 2007 йылдың 6 авгусында рәсми индерелгән. | |
| | Башҡортостан Республикаһының халыҡ шағиры, Башҡорт ССР-ының халыҡ шағиры, Башҡорт АССР-ының халыҡ шағиры. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1939 йылдың 22 октябрендә рәсми индерелгән. | |
| | Башҡортостан Республикаһының халыҡ яҙыусыһы, Башҡорт ССР-ының халыҡ яҙыусыһы, Башҡорт АССР-ының халыҡ яҙыусыһы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 09.02.1990 индерелгән | |
| Атҡаҙанған ||||
| | Башҡорт АССР-ның атҡаҙанған агрономы | 1954 йылдың 11 мартында индерелгән, 1990 йылдың 9 февралендә бөтөрөлгән | |
| | Башҡортостан Республикаһының атҡаҙанған аҙыҡ-түлек тармағы хеҙмәткәре Башҡорт ССР-ының атҡаҙанған аҙыҡ‑түлек индустрияһы хеҙмәткәре Башҡорт АССР-ының атҡаҙанған аҙыҡ‑түлек индустрияһы хеҙмәткәре | 09.09.1992 исеме үҙгәртелә, 1996 йылдың 18 апрелендә рәсми үҙгәртелә 1991 йылдын 1981 йылдың 23 авгусында индерелгән | |
| | Башҡортостан Республикаһының атҡаҙанған архитекторы Башҡорт ССР-ының атҡаҙанған архитекторы, Башҡорт АССР-ының атҡаҙанған архитекторы. | 09.09.1992 исеме үҙгәртелә, 1996 йылдың 18 апрелендә рәсми үҙгәртелә 13.10.1990 исеме үҙгәрә, 1990 йылдың 9 февралендә индерелгән | |
| | Башҡортостан Республикаһының атҡаҙанған артисы, Башҡорт ССР-ының атҡаҙанған артисы, Башҡорт АССР-ының атҡаҙанған артисы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1939 йылдың 22 октябрендә рәсми индерелгән. | |
| | Башҡорт АССР-ның атҡаҙанған ауыл хужалығы инженеры | 1979 йылдың 30 мартында индерелгән, 1990 йылдың 9 февралендә бөтөрөлгән | |
| | Башҡорт АССР-ның атҡаҙанған ауыл хужалығы механизаторы | 1956 йылдың 3 декабрендә индерелгән, 1990 йылдың 9 февралендә бөтөрөлгән | |
| | Башҡортостан Республикаһының атҡаҙанған ауыл хужалығы хеҙмәткәре Башҡорт ССР-ының атҡаҙанған ауыл хужалығы хеҙмәткәре, Башҡорт АССР-ының атҡаҙанған ауыл хужалығы хеҙмәткәре. | 09.09.1992 исеме үҙгәртелә, 1996 йылдың 18 апрелендә рәсми үҙгәртелә 13.10.1990 исеме үҙгәрә, 1980 ййылдың 10 майында индерелгән. | |
| | Башҡорт АССР-ның атҡаҙанған ветеринар врачы | 1954 йылдың 11 мартында индерелгән, 1990 йылдың 9 февралендә бөтөрөлгән | |
| | Башҡортостан Республикаһының атҡаҙанған геологы, Башҡорт ССР-ының атҡаҙанған геологы, Башҡорт АССР-ының атҡаҙанған геологы. | 09.09.1992 исеме үҙгәртелә, 1996 йылдың 18 апрелендә рәсми үҙгәртелә 13.10.1990 исеме үҙгәрә, 1980 йылдың 3 июнендә индерелгән | |
| | Башҡортостан Республикаһының атҡаҙанған ер төҙөлөшө буйынса белгесе | 2015 йылдың 2 ноябрендә индерелгән | |
| | Башҡорт АССР-ның атҡаҙанған зоотехнигы | 1954 йылдың 11 мартында индерелгән, 1990 йылдың 9 февралендә бөтөрөлгән | |
| | Башҡортостан Республикаһының атҡаҙанған иҡтисадсыһы, Башҡорт ССР-ының атҡаҙанған иҡтисадсыһы, Башҡорт АССР-ының атҡаҙанған иҡтисадсыһы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1973 йылдың 14 ноябрендә индерелгән. | |
| | Башҡорт АССР-ның атҡаҙанған йәштәр остазы | 1985 йылдың 18 сентябрендә индерелгән, 1990 йылдың 9 февралендә бөтөрөлгән | |
| | Башҡорт АССР-ның атҡаҙанған малсыһы | 1972 йылдың 23 ноябрендә индерелгән, 1990 йылдың 9 февралендә бөтөрөлгән | |
| | Башҡортостан Республикаһының атҡаҙанған матбуғат һәм киң мәғлүмәт хеҙмәткәре | 1999 йылдың 29 мартында индерелгән | |
| | Башҡортостан Республикаһының атҡаҙанған машиналар эшләүсеһе, Башҡорт ССР-ының атҡаҙанған машиналар эшләүсеһе, Башҡорт АССР-ының атҡаҙанған машиналар эшләүсеһе. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1978 йылдың 2 ноябрендә | |
| | Башҡорт АССР-ының атҡаҙанған медицина хеҙмәткәре | 1976 йылдың 15 ноябрендә индерелгән, 1990 йылдың 9 февралендә бөтөрөлгән. | |
| | Башҡорт АССР-ының атҡаҙанған мелиораторы | 1976 йылдың 13 сентябрендә индерелгән, 1990 йылдың 9 февралендә бөтөрөлгән. | |
| | Башҡортостан Республикаһының атҡаҙанған металлургы Башҡорт ССР-ының атҡаҙанған металлургы, Башҡорт АССР-ының атҡаҙанған металлургы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1982 йылдың 20 февралендә индерелгән. | |
| | Башҡортостан Республикаһының атҡаҙанған мәҙәниәт хеҙмәткәре, Башҡорт ССР-ының атҡаҙанған мәҙәниәт хеҙмәткәре, Башҡорт АССР-ының атҡаҙанған мәҙәниәт хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1964 йылдың 20 июлендә индерелгән | |
| | Башҡортостан Республикаһының атҡаҙанған мәғариф хеҙмәткәре, Башҡорт ССР-ының атҡаҙанған мәғариф хеҙмәткәре, Башҡорт АССР-ының атҡаҙанған мәғариф хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1990 йылдың 9 февралендә индерелгән | "... атҡаҙанған халыҡ мәғарифы хеҙмәткәре" тип индерелгән |
| | Башҡорт АССР-ы мәктәбенең атҡаҙанған уҡытыусыһы | 1940 йылдың 23 мартында индерелгән, 1990 йылдың 9 февралендә бөтөрөлгән. | |
| | Башҡортостан Республикаһының атҡаҙанған нефтсеһе, Башҡорт ССР-ының атҡаҙанған нефтсеһе, Башҡорт АССР-ының атҡаҙанған нефтсеһе. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1965 йылдың 20 мартында индерелгән | |
| | Башҡорт АССР-ының атҡаҙанған профессиональ‑техник белем биреү уҡытыусыһы | 1978 йылдың 25 мартында индерелгән, 1990 йылдың 9 февралендә бөтөрөлгән. | |
| | Башҡорт АССР-ының атҡаҙанған профессиональ‑техник белем биреү оҫтаһы | ??? 1984 йылғы Юғары Совет Президиумы указында бар, 1990 йылдың 9 февралендә бөтөрөлгән. | Указ 1984 |
| | Башҡортостан Республикаһының атҡаҙанған рационализаторы, Башҡорт ССР-ының атҡаҙанған рационализаторы, Башҡорт АССР-ының атҡаҙанған рационализаторы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1975 йылдың 1 авгусында индерелгән | |
| | Башҡортостан Республикаһының атҡаҙанған рәссамы, Башҡорт ССР-ының атҡаҙанған рәссамы, Башҡорт АССР-ының атҡаҙанған рәссамы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1960 йылдың 23 ноябрендә индерелгән | |
| | Башҡортостан Республикаһының атҡаҙанған сауҙа хеҙмәткәре, Башҡорт ССР-ының атҡаҙанған сауҙа хеҙмәткәре, Башҡорт АССР-ының атҡаҙанған сауҙа хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1966 йылды 30 июлендә индерелгән | |
| | Башҡортостан Республикаһының атҡаҙанған сәнғәт эшмәкәре, Башҡорт ССР-ының атҡаҙанған сәнғәт эшмәкәре, Башҡорт АССР-ының атҡаҙанған сәнғәт эшмәкәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1939 йылдың 22 октябрендә рәсми индерелгән. | |
| | Башҡортостан Республикаһының атҡаҙанған табибы, Башҡорт ССР-ының атҡаҙанған табибы, Башҡорт АССР-ының атҡаҙанған табибы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1940 йылдың 23 мартында индерелгән | |
| | Башҡортостан Республикаһының атҡаҙанған торлаҡ‑коммуналь хужалыҡ хеҙмәткәре, Башҡорт АССР-ының атҡаҙанған торлаҡ‑коммуналь хужалыҡ хеҙмәткәре | 2012 йылдың 29 февралендә ҡабаттан индерелгән 1977 йылдың 12 сентябрендә индерелгән,1990 йылдың 9 февралендә бөтөрөлгән. | |
| | Башҡортостан Республикаһының атҡаҙанған төҙөүсеһе, Башҡорт ССР-ының атҡаҙанған төҙөүсеһе, Башҡорт АССР-ының атҡаҙанған төҙөүсеһе. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1960 йылдың 3 авгусында индерелгән | |
| | Башҡортостан Республикаһының атҡаҙанған транспорт хеҙмәткәре, Башҡорт ССР-ының атҡаҙанған транспорт хеҙмәткәре, Башҡорт АССР-ының атҡаҙанған транспорт хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1979 йылдың 13 июлендә индерелгән | |
| | Башҡортостан Республикаһының атҡаҙанған туҡыу һәм еңел сәнәғәт хеҙмәткәре, Башҡорт ССР-ының атҡаҙанған туҡыу һәм еңел сәнәғәт хеҙмәткәре, Башҡорт АССР-ының атҡаҙанған туҡыу һәм еңел сәнәғәт хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1981 йылдың 25 июнендә индерелгән | |
| | Башҡортостан Республикаһының атҡаҙанған уйлап табыусыһы, Башҡорт ССР-ының атҡаҙанған уйлап табыусыһы, Башҡорт АССР-ының атҡаҙанған уйлап табыусыһы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1975 йылдың 1 авгусында индерелгән | |
| | Башҡортостан Республикаһының атҡаҙанған уҡытыусыһы, Башҡорт ССР-ының атҡаҙанған уҡытыусыһы, Башҡорт АССР-ының атҡаҙанған уҡытыусыһы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1990 йылдың 9 февралендә индерелгән | |
| | Башҡортостан Республикаһының атҡаҙанған урман белгесе, Башҡорт ССР-ының атҡаҙанған урман белгесе, Башҡорт АССР-ының атҡаҙанған урман белгесе | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1961 йылдың 19 апрелендә индерелгән | |
| | Башҡортостан Республикаһының атҡаҙанған урман сәнәғәте хеҙмәткәре, Башҡорт ССР-ының атҡаҙанған урман сәнәғәте хеҙмәткәре, Башҡорт АССР-ының атҡаҙанған урман сәнәғәте хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1983 йылдың 26 майында индерелгән | |
| | Башҡортостан Республикаһының атҡаҙанған физик культура хеҙмәткәре, Башҡорт ССР-ының атҡаҙанған физик культура хеҙмәткәре, Башҡорт АССР-ының атҡаҙанған физик культура хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1985 йылдың 17 сентябрендә | |
| | Башҡортостан Республикаһының атҡаҙанған фән эшмәкәре, Башҡорт ССР-ының атҡаҙанған фән эшмәкәре, Башҡорт АССР-ының атҡаҙанған фән эшмәкәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1940 йылдың 25 октябрендә индерелгән | |
| | Башҡорт АССР-ының атҡаҙанған фән һәм техника эшмәкәре. | 1940 йылдың 25 октябрендә индерелгән, 1990 йылдың 9 февралендә бөтөрөлгән. | |
| | Башҡорт АССР-ының атҡаҙанған халыҡҡа көнкүреш хеҙмәте күрһәтеү хеҙмәткәре | 1977 йылдың 30 мартында индерелгән, 1990 йылдың 9 февралендә бөтөрөлгән. | |
| | Башҡортостан Республикаһының атҡаҙанған халыҡты социаль яҡлау хеҙмәткәре, Башҡорт ССР-ының атҡаҙанған халыҡты социаль яҡлау хеҙмәткәре, Башҡорт АССР-ының атҡаҙанған халыҡты социаль яҡлау хеҙмәткәре, | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1990 йылдың 9 февралендә индерелгән | "... атҡаҙанған социаль тәьминәт хеҙмәткәре" тип индерелгән. |
| | Башҡортостан Республикаһының атҡаҙанған хеҙмәтләндереү өлкәһе хеҙмәткәре, Башҡорт ССР-ының атҡаҙанған хеҙмәтләндереү өлкәһе хеҙмәткәре, Башҡорт АССР-ының атҡаҙанған хеҙмәтләндереү өлкәһе хеҙмәткәре | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1990 йылдың 9 февралендә индерелгән | |
| | Башҡортостан Республикаһының атҡаҙанған химигы, Башҡорт ССР-ының атҡаҙанған химигы, Башҡорт АССР-ының атҡаҙанған химигы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1967 йылдың 24 июлендә индерелгән. | |
| | Башҡортостан Республикаһының атҡаҙанған һаулыҡ һаҡлау хеҙмәткәре, Башҡорт ССР-ының атҡаҙанған һаулыҡ һаҡлау хеҙмәткәре, Башҡорт АССР-ының атҡаҙанған һаулыҡ һаҡлау хеҙмәткәре. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1990 йылдың 9 февралендә индерелгән | |
| | Башҡортостан Республикаһының атҡаҙанған шахтёры, Башҡорт ССР-ының атҡаҙанған шахтёры,, Башҡорт АССР-ының атҡаҙанған шахтёры, | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1981 йылдың 20 февралендә индерелгән. | |
| | Башҡортостан Республикаһының атҡаҙанған экологы | 2006 йылдың 20 майында индерелгән. | |
| | Башҡортостан Республикаһының атҡаҙанған элемтәсеһе, Башҡорт ССР-ының атҡаҙанған элемтәсеһе, Башҡорт АССР-ының атҡаҙанған элемтәсеһе. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1968 йылдың 31 ғинуарында индерелгән | |
| | Башҡортостан Республикаһының атҡаҙанған энергетигы, Башҡорт ССР-ының атҡаҙанған энергетигы, Башҡорт АССР-ының атҡаҙанған энергетигы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1975 йылдың 26 майында индерелгән. | |
| | Башҡортостан Республикаһының атҡаҙанған юрисы, Башҡорт ССР-ының атҡаҙанған юрисы, Башҡорт АССР-ының атҡаҙанған юрисы. | 09.09.1992 исеме үҙгәртелә, 1996 йыл 18 апрелендә рәсми раҫлана, 13.10.1990 исеме үҙгәрә, 1980 йылдың 10 майында индерелгән. | |

# Башҡортостан Республикаһы наградалары
## Наградалар исемлеге
### Башҡа наградалар

| Награданың исеме | Барлыҡҡа килеү датаһы | Бүләкләү ҡағиҙәләре | Сығанағы |
| Башҡортостан Республикаһы Башлығының (2015 йылдың 1 ғинуарына тиклем — Президенты) Рәхмәт хаты | 2001 йылдың 22 ноябре | Башҡортостан Республикаһы Башлығының Рәхмәт хаты дәүләт власы органдарында, Башҡортостан Республикаһының урындағы үҙидара органдарында, иҡтисадта, хужалыҡ эшмәкәрлегендә, фәндә, мәҙәниәттә, сәнғәттә, мәғарифтә, һаулыҡ һаҡлауҙа күп йыллыҡ емешле хеҙмәте өсөн һәм республика алдындағы башҡа ҡаҙаныштары өсөн дәртләндереү формаһы булып тора. Рәхмәт хаты Башҡортостан Республикаһы Башлығы Указы менән рәсмиләштерелә. Рәхмәт хаттары менән дәртләндерелә: Башҡортостан Республикаһы граждандары, Рәсәй Федерацияһы, сит ил граждандары, гражданлығы булмаған кешеләр — иҡтисадты үҫтереүгә шәхси өлөш индергән өсөн, фән, мәғариф, мәҙәниәт, сәнғәт, һаулыҡ һаҡлау һәм башҡа республика алдында башҡа ҡаҙаныштары өсөн; предприятие, учреждение, ойошма коллективтары — республика граждандарының тормошон яҡшыртыуға йүнәлтелгән хужалыҡ, фәнни, ижтимағи — мәҙәни, йәмәғәт һәм хәйриә эшмәкәрлегендә юғары ҡаҙаныштары өсөн. | Башҡортостан Республикаһы Президентының 2001 йылғы 22 ноябрҙәге УП-592 һанлы «Башҡортостан Республикаһы Президентының Рәхмәт хаты» тигән Указы |
| «Башҡортостан Республикаһында фиҙакәр хеҙмәте өсөн» отличие билдәһе | 1998 йылдың 5 марты | «Башҡортостан Республикаһында фиҙакәр хеҙмәте өсөн» отличие билдәһе отличие билдәһе менән бүләкләнәләр: дәүләт һәм йәмғиәт алдында күрһәткән юғары хеҙмәт һәм башҡа лайыҡлы хеҙмәттәр өсөн; фиҙакәр ижади хеҙмәт өсөн, хеҙмәт етештереүсәнлеген күтәргән һәм эш сифатын яҡшыртҡан өсөн; яңы техниканы эффектлы файҙаланған һәм прогрессив технологиялар үҙләштереү, ҡиммәтле уйлап табыуҙар һәм рационализаторлыҡ тәҡдимдәр өсөн; фән, мәҙәниәт, әҙәбиәт, сәнғәт, мәғариф, үҫеп килгән быуынды тәрбиәләү, һаулыҡ һаҡлау, сауҙа, йәмәғәт туҡланыуы, торлаҡ-төҙөлөш хужалығы, халыҡты көнкүреш хеҙмәтләндереү, башҡа хеҙмәт эшмәкәрлеге өлкәләрендә уңышлы эшләгән өсөн; төҙөлөшкә, халыҡ хужалығының мөһим объекттарын реконструкциялауға индергән хеҙмәт өлөшө өсөн; физик культура һәм спорт өлкәһендә ҡаҙаныштары өсөн. | Башҡортостан Республикаһы Дәүләт Йыйылышының 1998 йылдың 5 мартындағы ГС-385-се һанлы «Башҡортостан Республикаһында фиҙакәр хеҙмәте өсөн» отличие билдәһе отличие билдәһе тураһында положениены раҫлау" тигәнҠарары |
| «Башҡортостан Республикаһы ирекмәне» маҡтаулы билдәһе | 27 ноябрь 2020 йыл | Почётным знаком Главы Республики Башкортостан «Доброволец (волонтёр) Республики Башкортостан» награждаются граждане за развитие добровольческой (волонтёрской) деятельности в Республике Башкортостан. «Башҡортостан Республикаһы ирекмәне» маҡтаулы билдәһе менән Башҡортостан Республикаһы граждандары, шулай уҡ, республика территорияһында ирекмәнлек эшмәкәрлеге бер йылдан кәм булмаған осраҡта, Рәсәй Федерацияһының башҡа субъекттары һәм сит ил граждандары бүләкләнә ала. Кандидаттар үҙ-үҙҙәрен тәҡдим итә алмай. Ирекмәнлек эшмәкәрлеге сәйәси һәм дини төлкәләрҙән башҡа, теләһә ниндәй тармаҡта тормошҡа ашырылырға мөмкин. Йыл һайын Маҡтау билдәһе менән 10 кеше генә наградлана. | Башҡортостан Республикаһы Башлығының 2020 йылдың 27 ноябрендәге «Башҡортостан Республикаһы Башлығының „Башҡортостан Республикаһы ирекмәне“ маҡтаулы билдәһен булдырыу тураһында» УГ-510 һанлы Указы |
| «Атай ҡаһарманлығы» йәмәғәт наградаһы | 2020 йыл | «Атай ҡаһарманлығы» йәмәғәт наградаһы балалар тәрбиәләгән, сәләмәт тормош алып барған, ғаилә ҡиммәттәрен һәм ғөрөф-ғәҙәттәрен тергеҙеү һәм һаҡлау, йәмғиәттең әхлаҡи атмосфераһын яҡшыртыу өсөн шарттар тыуҙырған, муниципаль берәмектең һәм Башҡортостан Республикаһының ижтимағи тормошонда әүҙем ҡатнашҡан атайҙарҙы рухи йәһәттән дәртләндереү һәм уларҙың ҡаҙанышын йәмғиәттә таныу формаһы булып тора. «Атай ҡаһарманлығы» йәмәғәт наградаһы менән: Рәсәй Федерацияһы гражданы булған; Башҡортостан Республикаһы территорияһында кәмендә 5 йыл йәшәгән; балаларын (шул иҫәптән уллыҡҡа-ҡыҙлыҡҡа алғандарын) лайыҡлы тәрбиәләгән; шәхси ҡаҙанышы йәки балаларының ҡаҙанышына (белем алыуҙарына; үҙ ғаиләләрен булырып, балалар тәрбиәләгән, балалары производство, спорт, ижади һәм башҡа өлкәләрҙә уңыш ҡаҙанған; балалары йәиһә үҙҙәре батырлыҡ, ҡаһарманлыҡ өсөн дәүләт наградаларына лайыҡ булған, күп йыллыҡ фиҙаҡәр хеҙмәт; башҡа ҡаҙаныштар) ҡатнашлығы булған атайҙар бүләкләнә. | «Атай ҡаһарманлығы» йәмәғәт наградаһының дөйөм положениелары(недоступная ссылка) |

# Башҡортостан Республикаһы наградалары
## Наградалар исемлеге
### Юбилей миҙалдары

| Награданың һүрәтләнеше | Награданың исеме | Барлыҡҡа килеү датаһы | Бүләкләү ҡағиҙәләре | Сығанағы |
| | «Башҡортостан Республикаһы ойошторолоуға 100 йыл» юбилей миҙалы | 24 декабрь 2018 йыл | «Башҡортостан Республикаһы ойошторолоуға 100 йыл» юбилей миҙалы Башҡортостан Республикаһы ойошторолоуға 100 йыл тулыуға бағышлап булдырыла. Миҙал менән бүләкләү Башҡортостан Республикаһы Башлығы Указына ярашлы башҡарыла. Юбилей миҙалы менән республика барлыҡҡа килеүенә һәм уның үҫешенә ҙур өлөш индергән, шул иҫәптән иҡтисад, производство, фән, техника, төҙөлөш, мәҙәниәт, сәнғәт, мәғариф, һаулыҡ һаҡлау, спорт, хоҡуҡ һәм тәртип һаҡлау, оборона, граждандарҙы рухи үҫешенә һәм Башҡортостан территорияһында башҡа ижтимағи әһәмиәтле тармаҡтарҙағы айырым ҡаҙаныштарға өлгәшкән граждандар бүләкләнә. Миҙал Рәсәй Федерацияһының һәм Башҡортостан Республикаһының дәүләт наградаһы түгел, күкрәктең һул яғына, дәүләт наградаларынан аҫтараҡ тағыла. | Башҡортостан Республикаһы Башлығының 2018 йылдың 24 декабрендәге УГ-330 һанлы «Башҡортостан Республикаһы ойошторолоуға 100 йыл» юбилей миҙалын булдырыу тураһында" Указы --- |

# Башҡортостан Республикаһы наградалары
## Наградалар исемлеге
### Ведомство наградалары

| Награданың исеме | Барлыҡҡа килеү датаһы | Бүләкләү ҡағиҙәләре | Сығанағы |
| «Башҡортостан Республикаһы ҡануниәтен үҫтереүҙәге мөһим өлөш өсөн» маҡтау билдәһе | 23 сентябрь 2010йыл | Башҡортостан Республикаһы Дәүләт Йыйылышы — Ҡоролтайҙың «Башҡортостан Республикаһы ҡануниәтен үҫтереүҙәге мөһим өлөш өсөн» маҡтау билдәһе менән Башҡортостан Республикаһында дәүләт төҙөлөшөнә, ҡануниәтте, парламентаризмды һәм урындағы үҙидаралыҡты үҫтереүгә, граждандарҙың хоҡуҡтарын һәм азатлығын тәьмин итеүгә, парламент-ара бәйләнештәрҙе нығытыуға, һайлаусыларҙың мәнфәғәтен яҡлауға мөһим өлөш индергән, әүҙем ижтимағи-сәйәси эшмәкәрлек өсөн Рәсәй Федерацияһы, сит ил граждандары бүләкләнә. Бүләкләү тураһында ҡарарҙы Башҡортостан Республикаһы Дәүләт Йыйылышы — Ҡоролтай Президиумы ҡабул итә. Бер кеше бер тапҡыр ғына наградлана ала. Маҡтау билдәһе менән бергә Дәүләт Йыйылышы-Ҡоролтай мисәте һәм парламент Рәйесе ҡултамғаһы ҡуйылған таныҡлыҡ бирелә. Маҡтау билдәһе күкрәктең һул яғында, орден-миҙалдар булғанда уларҙан аҫтараҡ тарығла. | Башҡортостан Республикаһы Дәүләт Йыйылышы — Ҡоролтайҙың 2010 йылдың 23 сентябрендәге «Башҡортостан Республикаһы Дәүләт Йыйылышы-Ҡоролтайҙың наградалары тураһында» ГС-1395 һанлы ҡарары --- |
| «Ҡанунилыҡты нығытыуҙағы мөһим өлөш өсөн» маҡтау билдәһе | 23 сентябрь 2010 йыл | Башҡортостан Республикаһы Дәүләт Йыйылышы-Ҡоролтайҙың «Ҡанунилыҡты нығытыуҙағы мөһим өлөш өсөн» маҡтау билдәһе менән Башҡортостан Республикаһында ҡанунилыҡты һәм хоҡуҡ һаҡлауҙы нығытыуға, ҡанундарҙы үтәү һәм уларҙың уларҙың үтәлешен тәьмин итеүгә, юриспруденция өлкәһендә юғары квалификациялы кадрҙар әҙерләүгә мөһим өлөш индергән Рәсәй Федерацияһы һәм сит ил граждандары бүләкләнә. Бүләкләү тураһында ҡарарҙы Башҡортостан Республикаһы Дәүләт Йыйылышы — Ҡоролтай Президиумы ҡабул итә. Бер кеше бер тапҡыр ғына наградлана ала. Маҡтау билдәһе менән бергә Дәүләт Йыйылышы-Ҡоролтай мисәте һәм парламент Рәйесе ҡултамғаһы ҡуйылған таныҡлыҡ бирелә. Маҡтау билдәһе күкрәктең һул яғында, орден-миҙалдар булғанда уларҙан аҫтараҡ тарығла. | Башҡортостан Республикаһы Дәүләт Йыйылышы — Ҡоролтайҙың 2010 йылдың 23 сентябрендәге «Башҡортостан Республикаһы Дәүләт Йыйылышы-Ҡоролтайҙың наградалары тураһында» ГС-1395 һанлы ҡарары |
| Башҡортостан Республикаһы Контроль-иҫәп палатаһының маҡтау билдәһе | 19 август 2019 йыл | Контроль-иҫәп палатаһының маҡтау билдәһе ведомство наградаһы булып тора. Маҡтау билдәһе менән: дәүләт хеҙмәткәрҙәре һәм БР Контроль-иҫәп палатаһы хеҙмәткәрҙәре: палата эшмәкәрлегенең һөҙөмтәлелеген һәм сифатын күтәреүгә йүнәлтелгән мөһим әһәмиәтле эш башҡарған өсөн; Башҡортостан территорияһында берҙәм финанс, бюджет һәм һалым сәйәсәтен алып барыуҙы тәьмин иткән һәм тышҡы дәүләт аудиты (контроле) системаһын нығытҡан өсөн; Башҡортостан Республикаһы территорияһында бюджет системаһы средстволарын ҡулланыу һөҙөмтәлелеген күтәреүгә индергән өлөш өсөн; Контроль-иҫәп палатаһының бурстарын, функцияларын һәм вәкәләттәрен тормошҡа ашырғандағы башҡа ҡаҙаныштары өсөн; Рәсәй Федерацияһы граждандары: Контроль-иҫәп палатаһы менән хеҙмәттәшлекте нығытыуға индергән өлөшө өсөн; дәүләт финанс контроле системаһы һөҙөмтәлелеген күтәргән өсөн; Контроль-иҫәп палатаһына йөкмәтелгән башҡа бурыстарҙы, функцияларҙыы һәм вәкәләттәрҙе тормошҡа ашырғандағы башҡа ҡаҙаныштары өсөн. | Контроль-иҫәп палатаһының 2019 йылдың 19 авгусындағы 100 һанлы «Башҡортостан Республикаһы Контроль-иҫәп палатаһы наградалары һәм Рәсәй Федерацияһы һәм Башҡортостан Республикаһының дәүләт наградаларына, маҡтаулы исемдәренә тәҡдим итеү тәртибе тураһында» бойороғо 2021 йыл 18 декабрь архивланған. |
| Башҡортостан Республикаһы Контроль-иҫәп палатаһының «Ҡаҙаныштар өсөн» миҙалы | 19 августа 2019 йыл | Башҡортостан Республикаһы Контроль-иҫәп палатаһының «Ҡаҙаныштар өсөн» миҙалы ведомство наградаһы булып тора. Миҙал менән: дәүләт хеҙмәткәрҙәре һәм БР Контроль-иҫәп палатаһы хеҙмәткәрҙәре: тышҡы дәүләт аудиты (контроле), финанс контроле өлкәһендәге ҡаҙаныштары һәм Башҡортостан Республикаһы территорияһында берҙәм финанс, бюджет һәм һалым сәйәсәтен алып барыуҙы тәьмин итеүгә индергән шәхси өлөшө өсөн; камил һәм һөҙөмтәле дәүләт гражданлыҡ хеҙмәте өсөн; һөнәри эшмәкәрлегендә юғары һөҙөмтәләргә өлгәшкән өсөн; тышҡы дәүләт аудиты (контроле) системаһын нығытыуға индергән өлөшө өсөн; Башҡортостан Республикаһы территорияһында бюджет системаһы средстволарын ҡулланыу һөҙөмтәлелеген күтәреүгә индергән өлөшө өсөн; Контроль-иҫәп палатаһы бурыстарын, функцияларын һәм вәкәләттәрен тормошҡа ашырыуҙағы башҡа ҡаҙаныштары өсөн; Рәсәй Федерацияһы граждандары: Контроль-иҫәп палатаһы менән хеҙмәттәшлеккә индергән өлөшө өсөн; дәүләт финанс контроле системаһының һөҙөмтәлелеген күтәргәне өсөн; Контроль-иҫәп палатаһына йөкмәтелгән бурыстар, функциялар һәм вәкәләттәрҙе тормошҡа ашырыуҙағы башҡа ҡаҙаныштары өсөн. | Контроль-иҫәп палатаһының 2019 йылдың 19 авгусындағы 100 һанлы «Башҡортостан Республикаһы Контроль-иҫәп палатаһы наградалары һәм Рәсәй Федерацияһы һәм Башҡортостан Республикаһының дәүләт наградаларына, маҡтаулы исемдәренә тәҡдим итеү тәртибе тураһында» бойороғо 2021 йыл 18 декабрь архивланған. |
| «Башҡортостан Республикаһында тышҡы дәүләт финанс контроле ойошторолоуға 25 йыл» миҙалы | 19 август 2019 йыл | «Башҡортостан Республикаһында тышҡы дәүләт финанс контроле ойошторолоуға 25 йыл» миҙалы Башҡортостан Республикаһы Контроль-иҫәп палатаһының ведомство наградаһы булып тора һәм тышҡы дәүләт финанс контроле институты булдырылыуға 25 йыл тулыуға бағышлана. Миҙал менән: дәүләт гражданлыҡ һәм Башҡортостан Республикаһы Контроль-иҫәп палатаһы хеҙмәткәрҙәре; Башҡортостан Республикаһы Контроль-иҫәп палатаһының хаҡлы ялдағы хеҙмәткәрҙәре; Башҡортостан Республикаһы Дәүләт контроль комитетының хаҡлы ялдағы хеҙмәткәрҙәре; Башҡортостан Республикаһының Контроль-иҫәп палатаһына йөкмәтелгән вәкәләттәрҙе тормошҡа ашырыуҙа ярҙам иткән граждандар. | Контроль-иҫәп палатаһының 2019 йылдың 19 авгусындағы 100 һанлы «Башҡортостан Республикаһы Контроль-иҫәп палатаһы наградалары һәм Рәсәй Федерацияһы һәм Башҡортостан Республикаһының дәүләт наградаларына, маҡтаулы исемдәренә тәҡдим итеү тәртибе тураһында» бойороғо 2021 йыл 18 декабрь архивланған. |
| «Башҡортостан Республикаһының һаулыҡ һаҡлауы алдындағы ҡаҙаныштары өсөн» миҙалы | 5 февраль 2019 йыл | «Башҡортостан Республикаһының һаулыҡ һаҡлауы алдындағы ҡаҙаныштары өсөн» миҙалы Башҡортостан Республикаһы Һаулыҡ һаҡлау министрлығының юғары ведомство наградаһы булып тора. Миҙал менән һаулыҡ һаҡлау өлкәһендә эшләүселәр, шул иҫәптән медицина өлкәһендә билдәле фундаменталь һәм ҡулланма фәнни тикшеренеүҙәре өсөн, һаулыҡ һаҡлау, фәнни һәм медицина кадрҙары әҙерләү өлкәһендә юғары һөнәри эшмәкәрлеге, эшендә тотороҡло күрһәткестәргә эйә, граждандарҙың сәләмәтлеген һаҡлау һәм нығытыу өсөн заманса медицина технологияларын һөҙөмтәле индергән, һаулыҡ һаҡлау тармағында 10 һәм унан да күберәк йыл эшләгән, шул иҫәптән ойошмала 5 йыл штатта иҫәпләнгән педагогик хеҙмәткәрҙәр бүләкләнәнә. | Башҡортостан Республикаһы Һаулыҡ һаҡлау министрлығының 2019 йылдың 5 февралендәге «Башҡортостан Республикаһы Һаулыҡ һаҡлау министрлығының бүләкләү сәйәсәте тураһында» 185-Д һанлы бойороғо |
| «Башҡортостан Республикаһының һаулыҡ һаҡлау алдынғыһы» тағылмалы билдәһе | 1999 йылдың 22 июне | «Башҡортостан Республикаһының һаулыҡ һаҡлау алдынғыһы» тағылмалы билдәһе Башҡортостан Республикаһының Һаулыҡ һаҡлау министрлығының ведомство бүләге. Тағылмалы билдә менән ҙур шәхси һөнәри өлөш индергән, юғары профессионаллек күрһәткән, һаулыҡ һаҡлау өлкәһендә 10 йылдан да кәм эшләмәгән Башҡортостан Республикаһының Һаулыҡ һаҡлау хеҙмәткәрҙәре бүләкләнгән. Тағылмалы билдәгә лайыҡ булғандарға бер тапҡыр түләнгән аҡсалата бүләк бирелә. | Башҡортостан Республикаһының Һаулыҡ һаҡлау министрлығының 1999 йылдың 22 июнендәге «Башҡортостан Республикаһының Һаулыҡ һаҡлау министрлығының „Башҡортостан Республикаһының һаулыҡ һаҡлау алдынғыһы“ тағылмалы билдәһе тураһында» 374-Д һанлы Приказы" |
| «Башҡортостан Республикаһының мәғариф алдынғыһы» күкрәк билдәһе | 25 октябрь 2017 йыл | «Башҡортостан Республикаһының мәғариф алдынғыһы» күкрәк билдәһе менән мәктәпкәсә, дөйөм башланғыс, дөйөм урта, урта дөйөм белем биреү, сәләмәтлек мөмкинлектәре сикләнгән балалар өсөн коррекцион мәктәп (интернат-мәктәп), өҫтәмә белем биреү, етем-балалар һәм ата-әсә ҡарауынан мәхрүм ҡалған балалар ойошмаларында, девиант тәртипле балалар уҡыған махсус уҡыу-тәрбиә дөйөм белем биреү учреждениелары, мәктәп-ара уҡыу комбинаттары, оҙайлы дауалауға мохтаж балалар уҡыған дөйөм белем биреү ойошмалары, һөнәри, юғары һәм өҫтәмә һөнәри белем биреү ойошмалары, мәғариф идаралығы органдары, ғилми-тикшеренү учреждениелары һәм ойошмалары, ғилми-методик үҙәктәр уҡытыусылары, тәрбиәселәре һәм башҡа хеҙмәткәрҙәр, башҡа министрлыҡтар һәм ведомстволар ҡарамағындағы мәғариф учреждениелары хеҙмәткәрҙәре, шулай уҡ белем биреү процесын ойоштороу һәм камиллаштырыуҙағы ҡаҙаныштары һәм индергән өлөштре өсөн предприятиелар, ойошмалар, министрлыҡтар хеҙмәткәрҙәре бүләкләнә | Башҡортостан Республикаһы Мәғариф министрлығының 2017 йылдың 25 октябрендәге «Башҡортостан Республикаһы Мәғариф министрлығының ведомство наградалары тураһында» 1225 һанлы бойороғо |
| «Енәйәтселек менән көрәштә айырым батырлыҡ өсөн» тағылмалы билдәһе | 2003 йыл | «Енәйәтселек менән көрәштә айырым батырлыҡ өсөн» тағылмалы билдәһе «Енәйәтселек менән көрәштә айырым батырлыҡ өсөн» тағылмалы билдәһе Башҡортостан Республикаһының Эске эштәр министрлығының ведомство наградаһы Тағылмалы билдә менән Башҡортостан Республикаһының Эске эштәр министрлығының ойошҡан енәйәтселек менән көрәшкән подразделениеларының хҙмәткәрҙәре һәм ветерандары оператив-хеҙмәт эшмәкәрлегендә өлгәшкән уңыштары өсөн бүләкләнә. Тағылмалы билдә менән шулай уҡ Рәсәй Федерацияһы граждандары һәм сит ил граждандары Башҡортостан Республикаһының Эске эштәр министрлығының ойошҡан енәйәтселек менән көрәшкән подразделениеларының үҙҙәренә һалынған бурыстарын тормошҡа ашырыуҙа ҙур ярҙам күрһәткәне өсөн бүләкләнә. | Башҡортостан Республикаһының Эске эштәр министрлығының сайтында «Енәйәтселек менән көрәштә айырым батырлыҡ өсөн» тағылмалы билдәһе тураһында 2019 йыл 26 апрель архивланған. |

# Башҡортостан Республикаһы наградалары
## Өфө ҡалаһы наградалары

| Награданың һүрәтләнеше | Награданың исеме | Барлыҡҡа килеү датаһы | Бүләкләү ҡағиҙәләре | Сығанағы |
| Файл:Noimage (medal).png | «Өфө ҡалаһының Почётлы гражданы» | 1994 йылдың 25 феврале | «Өфө ҡалаһының Почётлы гражданы» исеме ҡала, фән, мәҙәниәт, мәғариф, һаулыҡ һаҡлау, халыҡты социаль яҡлау, хеҙмәтләндереү өлкәһендә, хеҙмәт эшмәкәрлегенең башҡа өлкәләрендә күрһәткән хеҙмәте һәм юғары профессиональ оҫталығы өсөн, ҡаланың йәмәғәт эштәрендә әүҙем ҡатнашҡан, Өфөгә дан алып килгән эштәрҙә, өфө халҡының күпселегенең дөйөм хөрмәте менән файҙаланған граждандарға бирелә. Өфө ҡалаһы мэры тәҡдим итеүе буйынса ҡала дәүләт власының бүләккә тәғәйенләүсе вәкәләтле органы ҡарары менән бирелә. Был исем бирелгән граждандарға тантаналы рәүештә диплом, таҫмалағы билдә һәм таныҡлыҡ бирелә. Почётлы исем бирелгән граждандарға ҡала транспортында (таксиҙан тыш) түләүһеҙ йөрөргә, Өфө ҡалаһы кассаларында тимер юл, йылға, автомобиль һәм һауа транспортына, ҡала күңел асыу учреждениеларына һәм спорт ҡоролмаларына билетты кассаларҙа сиратһыҙ алыу хоҡуғы бирелә. Юғарыла аталған исемгә лайыҡ шәхестәрҙең портреттары мэрия фойеһындағы картина галереяһына урынлаштырыла. | Башҡортостан Республикаһы Өфө ҡалаһы ҡала округы Советының 1994 йылдың 25 февралендәге Б/Н һанлы «„Өфө ҡалаһының Почётлы гражданы“ исемен раҫлау тураһында» Указы 2018 йыл 2 ғинуар архивланған. |
| Файл:За заслуги перед городом Уфой.png | «Өфө ҡалаһы алдында күрһәткән хеҙмәттәре өсөн» тағылмалы билдәһе | 2006 йылдың 21 феврале | «Өфө ҡалаһы алдында күрһәткән хеҙмәттәре өсөн» тағылмалы билдәһе Башҡортостан Республикаһы Өфө ҡала Советының дәртләндереү формаһы булып тора. Ул граждандарға, коллективтарға, ҡаланың ижтимағи, иҡтисади, мәҙәни үҫешендә күрһәткән хеҙмәттәре, хеҙмәттә юғары етештереү күрһәткестәренә өлгәшкәне, һөҙөмтәле ижтимағи-сәйәси эшмәкәрлеге, төҙөлөш, уҡыу, фән, рухи тормошта уңыштары өсөн, Өфө ҡалаһы ҡала округы Почёт грамотаһы менән бергә, тапшырыла. Бүләкләүгә тәҡдим ителгән башҡа милек формаһындағы предприятиелар, ойошмалар, учреждениеларҙа эшләгән хеҙмәткәрҙәр, Почёт грамотаһы һәм күкрәккә тағылмалы билдә менән бергә, предприятиелар иҫәбенән бирелгән аҡсалата премия менән дәртләндерелә. | Башҡортостан Республикаһы Өфө ҡалаһы ҡала округы Советының 2006 йылдың 21 февралендәге 8/4-се һанлы «Өфө ҡалаһы ҡала округының Дәртләндереү формалары тураһында» Указы(недоступная ссылка) |
| | «Өфө ҡалаһының социаль-иҡтисади үҫешенә индергән ҙур өлөш өсөн» маҡтау билдәһе | 31 май 2016 йыл | «Өфө ҡалаһының социаль-иҡтисади үҫешенә индергән ҙур өлөш өсөн» маҡтау билдәһе Өфө ҡалаһының социаль-иҡтисади, фәнни-техник һәм мәҙәни үҫешенә һиҙелерлек өлөш индергән, урындағы үҙидаралыҡ органдары эшмәкәрлегенең һөҙөмтәлелеген күтәргән, ҡануниәтте, граждандарҙың хоҡуҡтарын һәм азатлығын тәьмин итеү буйынса сараларҙы тормошҡа ашырыу, меценатлыҡ һәм хәйриә эшмәкәрлеге өсөн дәртләндереү маҡсатында бирелә. Маҡтау билдәһе менән предприятиелар, учреждениелар, ойошмалар коллективтары, ойоштороук-хоҡуҡи формаһына ҡарамаҫтан, бүләкләнә. Маҡтау билдәһе менән бүләкләү тураһында ҡарар Өфө ҡалаһы Ҡала округы советы президиумында ҡабул ителә. Маҡтау билдәһе махсус ойошторолған сараларҙа тантаналы шарттарҙа тапшырыла. | Башҡортостан Республикаһы Өфө ҡалаһы ҡала округы советының 2016 йылдың 31 майындағы «Өфө ҡалаһының социаль-иҡтисади үҫешенә индергән ҙур өлөш өсөн» маҡтау билдәһе тураһында положение тураһында" 63/21 һанлы ҡарары --- |